L 81/48 Den Europæiske Unions Tidende 30.3.2005 (Retsakter, hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 23. marts 2005 om ændring af beslutning 2004/832/EF for så vidt angår planerne for udryddelse af klassisk svinepest hos vildtlevende svin og nødvaccination af sådanne svin i den nordlige del af Vogeserne i Frankrig (meddelt under nummer K(2005) 917) (Kun den franske udgave er autentisk) (EØS-relevant tekst) (2005/264/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svine- pest (1), særlig artikel 16, stk. 1, andet afsnit, og artikel 20, stk. 2, fjerde afsnit, og ud fra følgende betragtninger: (1), Kommissionens beslutning 2004/832/EF af 3. december 2004 om godkendelse af planerne for udryddelse af klas- sisk svinepest hos vildtlevende svin og nødvaccination af sådanne svin i den nordlige del af Vogeserne i Frankrig (?) blev vedtaget som en af en række foranstaltninger til udryddelse af klassisk svinepest. (2) — Frankrig har underrettet Kommissionen om den seneste udvikling med hensyn til denne sygdom hos vildtlevende svin i den nordlige del af Vogeserne i Frankrig. På baggrund af de epidemiologiske oplysninger bør udryd- delsesplanen udvides til det område i den nordlige del af Vogeserne, der er beliggende vest for Rhinen og Rhin- Marne-Kanalen, nord for motorvej A4, øst for floden Saar og syd for grænsen til Tyskland. Desuden bør planen for nødvaccination af vildtlevende svin mod klas- () EFT L 316 af 1.12.2001, s. 5. Ændret ved tiltrædelsesakten af 2003. (?) EUT L 359 af 4.12.2004, s. 62. sisk svinepest ændres, så den kommer til at omfatte samme område. (3) — Beslutning 2004/832/EF bør derfor ændres i overens- stemmelse hermed. (4) — De i denne forordning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — VEDTAGET FØLGENDE BESLUTNING: Artikel 1 Bilaget til beslutning 2004/832/EF affattes som angivet i bilaget til nærværende beslutning. Artikel 2 Denne beslutning er rettet til Den Franske Republik. Udfærdiget i Bruxelles, den 23. marts 2005. På Kommissionens vegne Markos KYPRIANOU Medlem af Kommissionen